钦定古今图书集成/明伦汇编/氏族典/第273卷 > 王寿
## 钦定古今图书集成/明伦汇编/氏族典/第273卷 > 王寿

按《元史王寿传》：“寿字仁卿，涿郡新城人。幼颖敏嗜学，
长以通国字，为中书掾。既而用朝臣荐，入侍裕宗。至
元十九年，授兵部员外郎。二十二年，升吏部郎中。以
婿康里不忽木柄用当道，即自免去。明年，授大司农
丞，不赴。元贞二年，出为燕南河北道廉访副使。大德
二年，不忽木为中执法，复弃官归。三年，授集贤直学”
士，就陞侍读学士，俄擢御史台侍御史，论事剀切。六
年二月，召寿奉香江南，遍祠岳镇海渎。九年，参议中
书省事。十年，改吏部尚书。十一年，武宗即位，首拜御
史中丞。未几，更拜左丞，俄复拜御史中丞。至大三年
夏，迁太子宾客、集贤大学士。秋九月，卒，谥文正。